open-index/open-wikipedia-markdown huggingface dataset:
מארק שוורץ

**מארק שוורץ** (באנגלית: **Mark C. Schwartz**; נולד ב-3 באפריל 1965) הוא קצין בדימוס בדרגת לוטננט גנרל בצבא ארצות הברית. בתפקידו האחרון כיהן כמתאם הביטחוני בין ישראל לרשות הפלסטינית.

## ביוגרפיה
שוורץ סיים ב-1987 תואר ראשון במימון מאוניברסיטת המדינה של איידהו והתגייס לצבא ארצות הברית.

שירת כמפקד מחלקת טנקים, סגן מפקד פלוגת שריון ועוזר קצין אג"ם בגדוד הראשון של הרגימנט המשוריין ה-72 בדרום קוריאה ובגדוד הראשון של רגימנט החי"ר ה-509 (ביום אויב) במרכז האימונים המשותפים בארקנסו.

ב-1993 עבר לשרת בכוחות המיוחדים של הצבא. שירת בקבוצת הכוחות המיוחדים החמישית כמפקד פלגה, מפקד פלוגת מפקדה, מפקד פלוגה, קצין מבצעים גדודי וקצין מבצעים של הקבוצה. פיקד על הגדוד הרביעי להכשרת כוחות מיוחדים במרכז למצוינות המבצעים המיוחדים של הצבא.

שימש קצין תכנון בפיקוד הכוחות המשותפים של נאט"ו בהולנד. באוקטובר 2007 מונה לסגן מפקד קבוצת הכוחות המיוחדים השלישית וסגן מפקד כוח המשימה המשותף למבצעים מיוחדים באפגניסטן ושירת בתפקיד זה עד יוני 2008. שימש קצין המבצעים של פיקוד המבצעים המיוחדים באפגניסטן.

בשנים 2010–2012 פיקד על קבוצת הכוחות המיוחדים השלישית המספקת תמיכה למשימות באזור אחריות פיקוד אפריקה של ארצות הברית. שימש ראש מטה פיקוד המבצעים המיוחדים המשולבים, וסגן מפקד כוח המשימה המשותף למבצעים מיוחדים בפורט בראג. ב-2014 מונה לסגן מפקד כוח המשימה המשותף למבצעים מיוחדים באפגניסטן. ב-2015 מונה לסגן מפקד דיוויזיית הפרשים הראשונה.

ביוני 2016 מונה למפקד מפקדת המבצעים המיוחדים בפיקוד אירופה של ארצות הברית. באוגוסט 2018 מונה לסגן מפקד פיקוד המבצעים המיוחדים המשולבים. באוקטובר 2019 מונה למתאם הביטחוני בין ישראל לרשות הפלסטינית והועלה לדרגת לוטננט גנרל. שירת בתפקיד עד נובמבר 2021 כאשר במקומו מונה מייקל פנזל.

לאחר שחרורו מכהן כעמית מחקר בתאגיד ראנד, והוא בעל חברת ייעוץ עצמאית.

שוורץ בעל תואר שני בלימודי ביטחון לאומי ואסטרטגיה ממכללת המלחמה של הצי. במהלך שירותו עוטר בכוכב הארד עם אות V לאומץ לב. הוא נשוי לאליסון ואב לבן ובת.

## קישורים חיצוניים

* ביוגרפיה

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:בוגרי אוניברסיטת המדינה של איידהו
קטגוריה:המתאמים הביטחוניים בין ישראל לרשות הפלסטינית
קטגוריה:אמריקאים שנולדו ב-1965
The One (שיר של שאקירה)

**The One** (בעברית: **האחד**) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. השיר יצא לאור ב-12 ביוני 2002, כסינגל השישי והאחרון מתוך האלבום. השיר יצא כסינגל באירופה בלבד, ולא פורסם בארצות הברית.

אפיק רקורדס תכננו להוציא את השיר גם בארצות הברית, אך בשל הצלחתו המועטה של "", הוחלט לבסוף כי השיר לא יצא שם כסינגל.

עם יציאתו נכנס השיר אל המקום ה-17 במצעד שבשווייץ, ה-5 במצעד שבפורטוגל, וה-15 במצעד שבצרפת.

## רקע וכתיבה
השיר נכתב על ידי גלן בלארד ושאקירה, והוא הופק על ידי שאקירה גם כן. השיר נכתב על האהבה הבודדת של שאקירה, ועל הבעתה ותודתה על האהבה שניתנה לה. אף על פי שהשיר הפך לחביב על הקהל, הצלחתו במצעדי הפזמונים הייתה פושרת.

שאקירה כמעט ולא ביצעה את השיר בהופעות, פרט לכמה מופעים שנכללו בסיבוב ההופעות השלישי שלה, "Tour of the Mongoose". היא ביצעה את השיר מספר מועט של פעמים בסמוך ליציאתו כסינגל.

לשיר יצאה גרסה שנכללה באלבום Laundry Service, וגרסה שנייה אשר נכללה בוידאו קליפ שלו, ובנוסף לכך, הייתה זו שנשלחה לרדיו.

## רשימת השמעה
; סינגל מקסי
# "The One" (המיקס של גלן רדיו) – 3:47
# "The One" (גרסת האלבום) – 3:43
# "Whenever, Wherever" (הרמיקס של חמאד בל) – 3:48
# "(Te Aviso, Te Anuncio (Tango" (רמיקס הטנגו של גיגי ד'אגוסטינו) – 6:10
; סינגל-משופר
# "The One" (המיקס של גלן)
# "(Objection (Tango" (גרסתו של אפרו פאנק)
# "Objection (Tango)" (המאש של פרילאנס הלרייזר)
# "The One" (וידאו קליפ)

## וידאו קליפ
הווידאו קליפ הנלווה שיצא לשיר לא הועלה לערוצה של שאקירה, אך בכל זאת הועלה ליוטיוב, ולא צבר צפיות מרובות. בקליפ ניתן לראות את שאקירה, כשהיא הולכת בעיר, ולגופה ז'קט בצבע אדום. צבעו של הז'קט משקף את האהבה ששוררת בין כל הזוגות שמופעים מסביב לשאקירה, ומציג אותה כבודדה. בשנת 2020, החליט הצוות של שאקירה לעלות את הקליפ לערוץ היוטיוב שלה, תוך שהעלה גם את הקליפים של "Hay Amores", "No Creo" ו-"".

בהמשך לכך, ניתן לראותה כשהיא הולכת וגשם פוצח מעליה, ובכל זאת, היא מקווה כי היא תמצא את האהבה שלה גם כן. בעוד היא הולכת בגשם, היא רואה זוג קשישים, אם עם הילד שלה, ושני שוטרים שעוצרים גבר. המסר שעובר מהקליפ הוא שאותו הגבר זקוק לה, והוא בעצם "האחד שלה". אך שאקירה, מעדיפה לוותר על ההזדמנות, ונשארת בודדה.

בשנת 2016, הועלתה לערוצה של הזמרת הופעה שבה היא שרה את השיר. הופעת השיר הועלה לערוצה של שאקירה, יחד עם שאר ההופעות מאלבום ההופעה השני שלה, Live & off the Record.

## מיקומי שיא
השיר זכה להצלחה פושרת במצעדים, ובשיאו הגיע אל המקום ה-17 במצעד שבשווייץ.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:בלדות משנות ה-2000
אנתוני ג'ושוע

**אנתוני ג'ושוע** (באנגלית: **Anthony Joshua**; נולד ב-15 באוקטובר 1989) הוא מתאגרף בריטי, אלוף העולם לשעבר במשקל כבד והאלוף האולימפי (אולימפיאדת לונדון 2012).

## ביוגרפיה
ג'ושוע נולד בווטפורד שבאנגליה, בן להורים ממוצא ניגרי. הוא גדל באנגליה ובניגריה. כנער הסתבך בתגרות וב-2008 נעצר וחויב בענידת אזיקים אלקטרוניים למשך שנה. בגיל 17 עבר ללונדון ולאחר מספר חודשים החל להתאמן באגרוף. זכה להצלחה מהירה ונכלל בסגל נבחרת בריטניה באגרוף. במרץ 2011 נעצר על אחזקת קנאביס מתוך כוונה לסחור בו והושעה מהנבחרת. הוא הורשע ונגזר עליו עונש שנה של עבודות שירות. בהמשך השנה זכה באליפות בריטניה למתאגרפים חובבנים, הוא התחרה גם באליפות אירופה ובאליפות העולם בה גבר על האלוף המכהן והאלוף האולימפי רוברטו קאמרלה, בטרם הפסיד בגמר וזכה במדליית כסף.

באולימפיאדת לונדון (2012) זכה במדליית זהב בקטגוריית משקל סופר כבד. הצלחתו זיכתה אותו בתואר חבר במסדר האימפריה הבריטית.

באוקטובר 2013 ערך את הופעת הבכורה שלו בזירה כמקצוען וניצח את יריבו בנוקאאוט טכני בסיבוב הראשון. באוקטובר 2014 זכה באליפות העולם של ה-WBC. ב-2015 זכה באליפות בריטניה באגרוף. בפברואר 2016 זכה באליפות העולם של התאחדות ה-IBF, לאחר שגבר בנוקאאוט על האלוף המכהן צ'ארלס מרטין. באפריל 2017 גבר על ולדימיר קליצ'קו וזכה באליפות העולם של התאחדות IBO. במרץ 2018, ניצח את ג'וזף פארקר הניו זילנדי, לראשונה בקריירה המקצוענית שלו לא בנוקאאוט, וזכה באליפות העולם של ה-WBO. במאי 2019 הפסיד בנוקאאוט טכני בסיבוב השביעי למתאגרף האמריקאי-מקסיקני אנדי רואיס, אף על פי שהיה פייבוריט ברור לפני הקרב. בדצמבר 2019 גבר על רואיס בנקודות והחזיר לעצמו את תאריו. בדצמבר 2020 שמר על תאריו לאחר ניצחון על קובראט פולב. בספטמבר 2021 נוצח בנקודות על ידי אלכסנדר אוסיק והפסיד את תאריו. הוא הפסיד לאוסיק גם בקרב חוזר בנערך באוגוסט 2022. מאזנו כמקצוען הוא 28–4.

ג'ושוע אב לבן שנולד ב-2015.

בדצמבר 2025 התקיים קרב ג'ייק פול נגד אנתוני ג'ושוע.

## קישורים חיצוניים

* 

* 
* 

קטגוריה:אלופים אולימפיים: אגרוף
קטגוריה:אלופי עולם באגרוף - משקל כבד
קטגוריה:מתאגרפים בריטים
קטגוריה:אלופים אולימפיים מבריטניה
קטגוריה:חברים במסדר האימפריה הבריטית
קטגוריה:מורשעים בעבירות סמים
קטגוריה:מתאגרפים באולימפיאדת לונדון (2012)
קטגוריה:אנגלים ממוצא ניגרי
קטגוריה:בריטים שנולדו ב-1989
ג'וליה פורד

**ג'וליה פורד** (באנגלית: **Julia Ford**; נולדה ב-7 באוגוסט 1963) היא שחקנית ובמאית קולנוע וטלוויזיה אנגלייה.

## ביוגרפיה
פורד נולדה בעיר צ'סטר שבמחוז צ'שייר. היא הופיעה במגוון רחב של סרטים, סדרות טלוויזיה ומחזות בקולנוע בטלוויזיה בתיאטרון וברדיו. בין השאר שיחקה בסדרות "להעיר את המתים", "עדות אילמת", "רציחות במידסומר" בדמות אן קינסי בסדרה "All About George". עוד הופיעה בסדרה "The Street", בסרטי הטלוויזיה "Red Riding" ו-"Coming Down The Mountain", בסדרה "Insiders", ובמיני-סדרה "Island at War". ב-2009 שיחקה בתפקיד פלר בסדרה "כמעט אנושיים" ובדמות ג'ין בפרק "Bully" בסדרה "Moving On". היא גילמה אישה מופרעת בשם מורין בסדרה "לגדול בלי בושה" של ערוץ 4. ב-2013 הופיעה בתפקיד מרי מקלאוד בסדרת הדרמה של ה-BBC "פרנקי".

בקולנוע שיחקה פורד בסרטים "Now is Good" בתפקיד סאלי, ב-"I'll tell you", ובדמות סנדרה בסרט "חברות אמת". בגיל 23 שיחקה בתפקיד ראשי בדמות אגנס במחזה "בית ספר לנשים" מאת מולייר בתיאטרון הלאומי. תפקידים נוספים שלה בתיאטרון היו בדמות ואלרי בהפקה המקורית של המחזה "The Weir" בתיאטרון רויאל קורט, בתפקיד אופליה לצדיו של אלן ריקמן במחזה "המלט", ובדמות הירו במחזה "מהומה רבה על לא דבר" לצדו של רייף פיינס עם רויאל שייקספיר קומפני. ב-1992 הופיעה פורד בתפקיד האני במחזה "מי מפחד מווירג'יניה וולף?" ובתפקיד נורה במחזה "בית בובות" בתיאטרון וולסי באיפסוויץ'. ב-2011 כיכבה בתפקיד אמנדה במחזה "מוגדישו" מאת ויוויאן פרנצמן בתיאטרון רויאל אקסצ'יינג' במנצ'סטר, ובהמשך בתיאטרון ליריק בהאמרסמית'. עוד ב-2011 גילמה את ליידי מקבת' לצדו של דייוויד מוריסי בתפקיד הראשי במחזה "מקבת'" בתיאטרון אברימן בליברפול. ב-2015 וב-2016 שיחקה בתפקיד לידיה למברט במחזה "Husbands and Sons" בתיאטרון הלאומי בכיכובה של אן מארי דאף ובבימויה של מריאן אליוט.

בנובמבר 2012 הופיעה פורד בדרמה של BBC1 "הסוד של קריקלי הול" בתפקיד איירין ג'אד. ב-2014 השתתפה בסדרת הטלוויזיה "עמק האושר" בדמות ג'ני וית'ריל. עוד שיחקה בתפקיד לורה בדרמה זוכת הפרסים "Don't take my Baby" של ה-BBC.

;בימוי
פורד ביימה סרטים קצרים אחדים בהם "The Enlightenment" מאת מוירה בופיני בכיכובם של קלייר סקינר, טום ברק וג'מה לורנס. היא ביימה שישה פרקים בסדרה "רופאים" של ה-BBC; ארבעה פרקים בסדרה עטורת השבחים "Moving On" של ג'ימי מקגאוורן; שני פרקים בסדרה לילדים "Stepping Up" של ערוץ CBBC שזכה בפרס באפט"א ב-2013. עוד ביימה את הדרמה "Secrets and Words" של ה-BBC, ו- מאת ג'ורג'יה פריצ'ט.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:במאיות בריטיות
קטגוריה:בריטיות שנולדו ב-1963
קטגוריה:בריטים שנולדו ב-1963
שבשבת (תוכנית טלוויזיה)

**שבשבת** הייתה תוכנית טלוויזיה אשר מסרה את תחזית מזג האוויר ושודרה בערוץ הראשון של רשות השידור.
## היסטוריה
התוכנית עלתה לשידור ביוני 1989, ביוזמת חיים יבין שהגיש בזמנו את מהדורת מבט. לפני ייסוד התוכנית נקראה תחזית מזג האוויר על ידי מגיש החדשות, בסיום מבט לחדשות, למעט במקרים של מזג אוויר חריג בהם הובא סיקור במועד מוקדם יותר. התוכנית נוסדה לאור החלטה בטלוויזיה הישראלית כי את תחזית מזג האוויר יגישו חזאים מקצועיים, כפי שהיה מקובל אז באירופה ובארצות הברית. לצורך הגשת התחזית בטלוויזיה נבחנו חזאים מן השירות המטאורולוגי הישראלי, ולאחר מבחן בד נבחרו לתפקיד ששון נתן, אורי בץ ואליעזר דנציגר, ואליהם צורף דני רופ ששירת במרכז המטאורולוגיה של חיל האוויר.

התוכנית הוקלטה מראש, ושודרה בסיום מהדורת החדשות. לאחר שהוחלט שהתחזית תהיה חלק מהשידור החי של המהדורה, הגיעה "שבשבת" לסיומה, ושרון וכסלר הצטרפה למגישי התחזית.

## הערות שוליים

קטגוריה:תוכניות חדשות ואקטואליה
קטגוריה:הערוץ הראשון: תוכניות וסדרות
קטגוריה:מזג אוויר בתקשורת
קטגוריה:דני רופ
נמרוד דוד פפר

**נמרוד דוד פפר** (נולד ב-14 בנובמבר 1984) הוא מנצח ופסנתרן ישראלי.

## קריירה
פפר משמש כמנצח במטרופוליטן אופרה בניו יורק, וכמנהל מוזיקלי בחברת האופרה הלירית של גואטמלה.

פפר ניצח לאחרונה על התזמורת הסימפונית של סן פרנסיסקו, על תזמורת ג'וליארד, על תזמורת מארינסקי והתזמורת הסימפונית של הסטייט-קאפלה בסנקט פטרבורג, וכן באופרה הישראלית, באופרה של ג׳וליארד, ובבית האופרה של ולנסיה.

בעונת 2021-22 הוא ניצח לראשונה במטרופוליטן אופרה בניו יורק על נישואי פיגארו, באופרה הקומית של ברלין על חליל הקסם, ועל התזמורת הפילהרמונית של שטוטגרט. כמו כן, בנובמבר 2022 הוא ניצח על חליל הקסם בהפקת פתיחת העונה של האופרה הישראלית, שהייתה ההפקה הבינלאומית הראשונה שהוצגה בה מאז תחילת מגפת הקורונה, לאחר שבמארס 2020 הפקת ייבגני אונייגין בהובלתו באופרה הישראלית בוטלה זמן קצר לפני הופעת הבכורה מפאת פרוץ המגפה.

בעונת 2022-23 חזר פפר לאופרה הישראלית לנצח על הבכורה העולמית של "תיאודור", אופרה חדשה בעברית מאת יונתן כנען ועידו ריקלין, המתרכזת בשתי תקופות בחייו של חוזה המדינה בנימין זאב הרצל, וכן ינצח לראשונה על התזמורת הפילהרמונית ההונגרית ועל התזמורת הסימפונית של נירנברג.

בשנת 2016 פפר היה שותף לייסוד חברת האופרה הלירית של גואטמלה, בה מונה למנהל מוזיקלי לאחר שניצח על הפקת הבכורה של החברה - ריגולטו מאת ג'וזפה ורדי. בעונות העוקבות ניצח בגואטמלה על שיקוי האהבה, לה בוהם, ולה טרויאטה.

כפסנתרן, פפר מופיע באופן קבוע כסולן עם תזמורות וברסיטלים, וכן כנגן מוזיקה קאמרית. הופעותיו לאחרונה כוללות רסיטל סולו ששודר בשידור חי מהקרמלין הרוסי, הופעות בהן ניגן מוזיקה מאת שופן על במת המטרופוליטן אופרה בהפקה של הגברת עם הקמליות עם חברת הבלט האמריקאית, ורסיטלים באולם קרנגי הול בניו-יורק. בשנת 2008 ניגן לראשונה עם התזמורת הפילהרמונית הישראלית את ביצוע הבכורה של הקונצ׳רטו לפסנתר השני של אהרון חרל״פ, לאחריו המלחין הקדיש לו את יצירתו ריקודים סימפוניים לפסנתר ותזמורת משנת 2015.

בשנת 2009 פפר הציג קונצרט לשלום בקרנגי הול עם הפסנתרן בשארה הרוני, שכל הכנסותיו היו קודש לבית האמנויות בעמק יזרעאל, בית ספר למוזיקה בו יהודים וערבים לומדים יחד, ושהיה בקשיים כלכליים. הקונצרט עזר לגייס כספים ותשומת לב מהתקשורת הבינלאומית לבית-הספר, ו״פרס הפרויקטים לשלום על שם דייוויס״ הוענק לפפר על יוזמה זו.

פפר השלים את לימודיו לתאר אמן בניצוח תזמורות בג'וליארד כתלמידו של אלן גילברט, שהיה אז המנהל האמנותי של הפילהרמונית של ניו יורק, בסיוע מלגה ע״ש המנצח ברונו ולטר. עם סיום לימודיו בג'וליארד הוענקו לו פרס צ'ארלס שיף לניצוח, ופרס נורמן בנזקוון לקידום קריירה מוזיקלית. ברשותו תואר אמן ותעודות לימודים מקצועיים בפסנתר ובניצוח תזמורות מהקולג' מאנס בניו יורק. פפר היה חבר בתוכנית לינדמן לקידום אמנים צעירים במטרופוליטן אופרה בשנים 2012–2014. מוריו היו פנינה זלצמן, ודים מונסטירסקי, גדעון חצור, ויקטור רוזנבאום, דייוויד הייז, קרל שכטר, מיכאל וולפה, אנדרה היידו, אלן גילברט, ריצ'רד גוד וג'יימס לוין.

## קישורים חיצוניים

* 

## הערות שוליים

קטגוריה:מנצחי אופרה
קטגוריה:מנצחים ישראלים
קטגוריה:פסנתרנים ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1984
Objection (Tango)

**(Objection (Tango** (בעברית: **התנגדות (טנגו)**) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. הסינגל יצא לאור ב-6 ביולי 2002 והוא אחד מהשירים המצליחים ביותר של הזמרת, כאשר זכה להצלחה רבה מבחינה מסחרית, והצליח להגיע לחמישיות הפותחות במצעדים רבים בכל רחבי העולם. לשיר יצאה גם גרסה מצליחה בספרדית הנקראת "Te Aviso, Te Anuncio", תחילה לווידאו קליפ בערוצה של הזמרת קראו בשם זה, אך לאחר כמה שנים שונה השם של הווידאו קליפ ל-"(Objection (Tango" מסיבות לא ברורות.

## וידאו קליפ
הווידאו קליפ של השיר צולם ובוים על ידי דייב מאיירס. הכוריאוגרפיה בווידאו קליפ נוהלה על ידי טינה לנדון. הווידאו קליפ מתחיל כאשר ניתן לראות את שאקירה רוקדת טנגו עם גבר בסביבת בר משקאות. לאחר מכן היא חושדת שהוא בוגד בה ולכן היא עוקבת אחריו במכונית צהובה, ומצליחה לזהות אותו כשהוא נכנס למועדון ופתאום מגיעה אליו אישה אחרת אותה שיחקה השחקנית הוואי טבתה טיילור. לאחר ששאקירה מגלה שבן זוגה בוגד בה יש סצנה שכולה קריקטורה ובה ניתן לראות את שאקירה נכנסת למועדון ומתחילה להרביץ לבן זוגה ולמאהבת שלו. לאחר ששאקירה הביסה את בן זוגה, רצף האנימציה מסתיים ורואים שזה היה רק בדמיון של הזמרת, אך לאחר כמה רגעים מגלים שזה מה שהולך לקרות. כששאקירה נכנסת למועדון היא מנסה להרביץ לבן זוגה ולבת ולמאהבתו אך ברגעים ספורים היא מובסת ועפה על שולחן מזכוכית שמתנפץ. בעוד שאקירה מנסה לקום, שני גברים דמויי גיבורים קומיים, (שאחד מהם גולם על ידי דן סאות'וורת'), נחלצים לעזרתה במהירות. כבן זוגה מנסה לתת אגרופים לחזהו של אחד משני הגיבורים הקומיים, הגיבור הקומי מצחקק ומרים את בן זוגה של שאקירה באוויר וזורק אותו על הבר משקאות. לאחר כל המאורעות שאקירה תולה את בן זוגה ומאהבתו על גלגל דמוי דיסק מזהב והם מסתובבים במהירות רבה, דבר אשר מלווה במוזיקה חזקה של גיטרות חשמליות. השיר נכון למרץ 2020, צבר למעלה מ-200 מיליון. הווידאו קליפ זכה לאהדה רבה מצד המבקרים.

## מיקומי שיא
במצעדים השיר נחל הצלחה רבה, ואף הצליח להגיע לצמרות של כמה וכמה מצעדים.

## נתוני מכירות

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:וידאו קליפים שבוימו על ידי דייב מאיירס
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ברומניה
רישוי מכונות כתיבה ומכונות צילום ברומניה

בתקופות מסוימות, ברומניה, החזקת מכונת כתיבה הצריכה קבלת רישיון מהרשויות. סידור זה נקבע בתקופה הסטליניזם בשנות החמישים של המאה העשרים. ב-1962, בהחלטה 1400/1962, עודכנו התנאים לקבלת רישיון וב-1964 ההחלטה בוטלה.

ב-28 במרץ 1983 פורסמה החלטה מספר 98, שקבעה מתי ובאיזה תנאים אפשר להחזיק מכונת כתיבה או מכונת צילום.

החזקת מכונות צילום הותרה רק למוסדות ונקבעו סדרי פיקוח קפדניים. לאנשים פרטיים הייתה אפשרות לבקש רישיון להחזקת מכונת כתיבה, אם לא נכללו בין אלה שעברם סיווג אותם כמסוכנים למשטר או לביטחון המדינה. לשם קבלת הרישיון להחזקת מכונת כתיבה נדרש האזרח לפנות למשטרה, להגיש בקשה בצירוף פרטי מכונת הכתיבה ודף מודפס עם כל סימני הדפוס של המכונה. נאסרה לחלוטין השכרה או השאלה של מכונות כתיבה ולאחר כל תיקון של מכונת כתיבה הבעלים היה חייב להגיש למשטרה דף חדש של סימני הדפוס של המכונה. הדף נדרש בשלושה עותקים ללא נייר קופי. הרישיון היה זקוק לחידוש פעם בשנה ולשם חידוש הרישיון צריך היה להגיע לתחנת המשטרה עם מכונת הכתיבה ולעיתים זה יצר בעיה לוגיסטית עבור בעלי מכונות כתיבה כבדות במיוחד, שהיו צריכים להביא אותן ולעמוד איתן בתור ליד הכניסה למשטרה המקומית

נקבעו סדרים חמורים עבור מכונות הכתיבה המצויות במוסדות השונים, כדי לפקח על השימוש בהן. נקבעו גם סדרים למצבים של אובדן, מות הבעלים, ירושה וכדומה. מתוך הסעיפים השונים מסתמנת הכוונה למנוע סאמיזדאט.

חוק זה בוטל רק לאחר המהפכה הרומנית (1989).

## קישורים חיצוניים
* La Miliţie cu maşina de scris 
* Din epoca Ceauşescu: Autorizaţie pentru maşina de scris  בקישור יש תצלום של רישיון להחזקת מכונת כתיבה

## הערות שוליים

מכונות
קטגוריה:רומניה הקומוניסטית
קטגוריה:צנזורה
יעקב חי בכור נסים

הרב **יעקב חי בכור נסים** (1854 – ג' בניסן ה'תש"ח, 12 באפריל 1948) היה חבר ועד העדה הספרדית בירושלים וגבאי כוללות העדה בעיר, ממייסדי בית הכנסת הספרדי הגדול בשכונת ימין משה.

## קורות חיים
נולד בירושלים בשנת 1854 (ה'תרי"ד) כבן בכור ללאה ולרב שמואל נסים. הכינוי "בכור" נוסף לשמו בשל היותו בכור.
בצעירותו למד בבית המדרש דורש ציון, ובהמשך בישיבת תפארת ירושלים. שימש כגבאי כוללות הספרדים בירושלים, וחבר ועד העניים והוועד הכללי של העדה, ונמנה עם מייסדי בית הכנסת הספרדי הגדול בשכונת מגוריו - ימין משה.
ניהל חנות לכלי סידקית ולממכר עיתונים וספרים ברחוב היהודים בעיר העתיקה בירושלים. היה מייבא במיוחד כדי חרס ממרסיי.

## פועלו בשכונת ימין משה
היה פעיל בהקמת בית הכנסת הספרדי של ימין משה, ושימש גבאי בשנותיו הראשונות, ובהמשך כחזן. בשנים מסוימות גם היה גזבר בית הכנסת, ורישומי פנקס בית הכנסת נמצאים בספריה הלאומית בירושלים.

מסופר כי אפילו אחד המטחים של היריות של הצבא הירדני בזמן תפילה בבית הכנסת שייסד, לא גרם לו לזוז קמעה כי היה בעת התפילה, בעוד שאר מתפללי בית הכנסת השתטחו על הרצפה מחמת צליפות הכדורים. בכור נסים המשיך את התפילה ולא נע או זע ממקומט עד אשר סיים את התפילה עד תומה.

נבחר ליושב ראש הוועד של שכונת ימין משה בירושלים, ופעל רבות בפיתוח וטיפוח השכונה, תוך שימת דגש לקבלת עזרה וסיוע לתושביה משלטון המנדט הבריטי.
בעקבות פניותיו לשלטון המנדט ביקש לבחור מוכתאר לשכונה, ואכן נבחר משה נסים דאסה בהמלצתו ותמיכתו.

היה מאחרוני המפונים משכונת ימין משה עקב הפגזות והירי של הצבא הירדני על השכונה.

בשנת 1902 (תרס"ב) הוציא לאור ספר ששמו 'בן-גוריון' בלאדינו "Libro de Bin Gurion". הספר הוא גרסה בשפת הלאדינו לספר 'יוסיפון' המתאר את אירועי היהודים בתקופת לבית שני.

## ילדיו
נישא לג'אמילה, ויחד נולדו להם: משה בר-נסים (לימים עוזרו של אליעזר בן-יהודה בהחייאת השפה העברית), יצחק חי נסים, ארמנדו נסים, אלברטו נסים, אברהם נסים, חוזה (יוסף) נסים, ויקטוריה (נסים) טוקטלי, פרלה (נסים) מזרחי. כמו כן היה נשוי לפרלה, רחל קלדרון, ולחנה (אשתו הרביעית).

התגורר בימין משה בבית הנמצא מול בית הכנסת הספרדי (כיום רחוב מלכי 7), והוא זה ששתל ביחד עם בנו משה בר-נסים את עץ האקליפטוס העתיק וההיסטורי הקיים במקום גם כיום.

באוגוסט 2022, יצא צו כריתה לעץ ההיסטורי מטעם עיריית ירושלים, אך עקב מאבק עיקש של צאצאי משפחת נסים (בראשות ערן עזריאלי ממשפחת נסים, ואוסי בנימין פעילה בצבא הגנה לעצים), הוחלט על ידי פקיד היערות כי העץ מיועד לשימור ואין לכרות אותו.

ממוזער|קברו של יעקב חי בכור נסים בבית העלמין של סנהדריה בירושלים. צילם: ערן עזריאלי
## פטירה
הלך לעולמו ב-12 באפריל 1948 (ג' בניסן ה'תש"ח) ונקבר בבית הקברות סנהדריה שבירושלים.

## קישורים חיצוניים
* 
* Yakov Hai Bechor Nissim, באתר Geni
* 
* עצומה נגד כריתת עץ האקליפטוס, מלכי 7

## הערות שוליים

קטגוריה:אנשי ועד העדה הספרדית בירושלים
קטגוריה:ימין משה: אישים
קטגוריה:ירושלים: רבנים
קטגוריה:חזנים ישראלים
קטגוריה:חזנים ביישוב
קטגוריה:אנשי היישוב הוותיק ילידי ארץ ישראל
קטגוריה:יהודים בארץ ישראל במחצית הראשונה של המאה ה-20
קטגוריה:אנשי היישוב הוותיק ילידי ארץ ישראל במאה ה-19
קטגוריה:נפטרים ב-1948
טובה פינק

**טובה פינק** (נולדה בשנת 1959) היא אתלטית ישראלית בעבר, אלופת ישראל (1973) ואלופת המכביה התשיעית (1973) בקפיצה לרוחק. בשנת 1976 הייתה לאצנית הישראלית השנייה שירדה מגבול 12 שניות בריצת 100 מטר, אחרי אסתר רוט-שחמורוב.

## ביוגרפיה
פינק התאמנה בקבוצת הפועל תל אביב, בהדרכתו של סטפן קובלסקי.

### 1973
#### אלופת ישראל
באליפות ישראל שנערכה בסוף יוני 1973 זכתה פינק במדליית זהב בקפיצה לרוחק בתוצאה של 5.44 מטר, לפני מיה קלה ממכבי חיפה (5.39 מטר) וסמדר לובנו מהפועל העמקים (5.33 מטר).

#### אלופת המכביה
שלושה שבועות לאחר מכן, בתחרויות האתלטיקה של המכביה התשיעית שנערכו ביולי אותה שנה, זכתה פינק במדליית זהב בקפיצה לרוחק בשיא אישי חדש של 5.62 מטר, התוצאה הרביעית בטיבה בכל הזמנים של אתלטית ישראל, באותה העת, לפני מיה קלה (5.58 מטר) וזיוה רבינוביץ' מישראל (5.44 מטר).

### 1975
בתחרות שנערכה בתל אביב ב-24 במאי 1975 השוותה פינק בריצת 60 מטר את השיא הישראלי לקדטיות (עד גיל 18) בתוצאה של 7.5 שניות, השיא עדיין קיים, נכון ל-2017.

### 1976
בתחרות שנערכה ברמת אביב ב-8 במאי 1976 זכתה פינק במדליית כסף בריצת 200 מטר בתוצאה של 25.5 שניות (מדידה ידנית). חודש לאחר מכן, בתחרות שנערכה במיינץ, גרמניה ב-9 ביוני היא זכתה במדליית זהב בריצת 100 מטר בשיא ישראלי חדש לקדטיות (עד גיל 18) בתוצאה של 11.7 שניות (מדידה ידנית) ובכך הייתה לאצנית הישראלית השלישית בהיסטוריה שירדה מגבול 12 שניות, השיא עדיין קיים, נכון ל-2017. שבועיים לאחר מכן, בתחרות שנערכה באורליאן, צרפת ב-26 ביוני היא קבעה בריצת 100 מטר שיא אישי חדש של 11.99 שניות ובכך הייתה לאתלטית הישראלית השנייה בהיסטוריה שירדה מגבול 12 שניות, אחרי אסתר רוט-שחמורוב.

## שיאים אישיים
* ריצת 100 מטר: 11.99 שניות (1976)
* ריצת 100 מטר: 11.7 שניות, מדידה ידנית (1976)
* ריצת 200 מטר: 25.5 שניות, מדידה ידנית (1976)
* קפיצה לרוחק: 5.62 מטר (1973)

## קישורים חיצוניים
* 
* 
* 
* 50 התוצאות הטובות בכל הזמנים - 100 מטר נשים, באתר איגוד האתלטיקה בישראל
* 50 התוצאות הטובות בכל הזמנים - 200 מטר נשים, באתר איגוד האתלטיקה בישראל
* 50 התוצאות הטובות בכל הזמנים - קפיצה לרוחק נשים, באתר איגוד האתלטיקה בישראל

## הערות שוליים

קטגוריה:אצניות ישראליות
קטגוריה:אצנים ישראלים
קטגוריה:אלופות ישראל בקפיצה לרוחק
קטגוריה:אלופי ישראל בקפיצה לרוחק
קטגוריה:אלופות המכביה: אתלטיות
קטגוריה:ישראליות שנולדו ב-1959
קטגוריה:ישראלים שנולדו ב-1959
סרגיי בריליוב

**סרגיי בוריסוביץ' בריליוב** (ברוסית: **Сергей Борисович Брилёв**; בספרדית: **Sergey Borisovich Brilev**; נולד ב־24 ביולי 1972) הוא עיתונאי, במאי טלוויזיה, מפיק טלוויזיה, עורך, קריין טלוויזיה מוביל ברוסיה, שמכהן כסמנכ"ל ערוץ רוסיה-1 והוא מנחה ומגיש תוכנית החדשות "חדשות בשבת" (Вести в субботу) בערוץ "רוסיה-1" של החברה הרוסית לרדיו וטלוויזיה.

נולד בהוואנה, קובה וגדל באקוודור ואורוגוואי. למד במכון ללימודי שפות במונטווידאו והמשיך לימודיו גם במכון ליחסים בינלאומיים במוסקבה.

דובר ספרדית ואנגלית. מאז 1995 עובד ב-VGTRK. לאורך הקריירה שלו ראיין אישים רבים לרבות נשיאי מדינות אמריקה הלטינית ונשיאי חבר המדינות, ראש ממשלת בריטניה דייוויד קמרון, נשיאי ארצות הברית ג'ורג' וו. בוש וברק אובמה ונשיא ברית המועצות מיכאיל גורבצ'וב, ראשי ממשלת רוסיה, שרי החוץ של רוסיה וגם ראיין את נשיאי רוסיה דמיטרי מדבדב וולדימיר פוטין (איתו אף התיישב לריאיון ארוך עבור סרטו התיעודי "הנשיא").

באוקטובר 2018 זכה בפרס TEFI בקטגוריית מנחה חדשות הערב הטוב ביותר, על הגשת התוכנית "חדשות בשבת". הופיע בהופעת קמע בתפקיד עצמו בסרט "פלישה".

## קישורים חיצוניים

* 

* סרגיי בריליוב באתר "רוסיה-1"

קטגוריה:מנחי טלוויזיה רוסים
קטגוריה:סגל VGTRK
קטגוריה:עיתונאים רוסים
קטגוריה:מגישי חדשות
קטגוריה:הוואנה: אישים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1972
מאסימו קאררה

**מאסימו קאררה** (באיטלקית: **Massimo Carrera**; נולד ב-22 באפריל 1964) הוא כדורגלן עבר ומאמן כדורגל איטלקי.

כיהן כממלא מקום המאמן ביובנטוס ב-2012 וכיהן כעוזר מאמן ביובנטוס, בנבחרת האיטלקית ובספרטק מוסקבה. בשנת 2016 הוזמן למוסקבה וכיהן כעוזר מאמן בספרטק מוסקבה. באוגוסט 2016 הפך למאמן הראשי במקומו של דמיטרי אלניצ'ב וכיהן כמאמן שנתיים במהלכן הוביל את ספרטק לזכייה בליגת העל הרוסית בכדורגל לראשונה מזה 16 שנה. בסיום עונת 2016/2017, הוכתר למאמן העונה בליגה הרוסית.

## קריירה
קאררה החל את הקריירה שלו בקבוצת הנוער של פרו ססטו, אך עלה לגדולה בקבוצת בארי ולאחר חמש עונות עבר ליובנטוס ובשלב מסוים זומן לשחק בנבחרת האיטלקית אך שיחק בשורותיה במשחק ידידות בודד.

ב-1993 זכה עם הקבוצה בגביע אופ"א, לאחר ניצחון 6-1 בסיכום שני מפגשי הגמר על בורוסיה דורטמונד. בנוסף זכה בשורות יובנטוס באליפות ליגת העל האיטלקית בכדורגל, בגביע האיטלקי, בליגת האלופות, בגביע אופ"א ובסופרקאפ האיטלקי ובסיום עונת 1996 עבר לקבוצת אטלנטה, בה היה לקפטן הקבוצה.

בסיום עונת 2007/2008, בגיל 44, החליט לפרוש ממשחק ולהתמקד באימון. עבד כעוזר מאמן במספר קבוצות. ב-2012 היה למלא מקום המאמן ביובנטוס ולאחר מכן היה לעוזר מאמן. ב-2013 הואשם בהריגה לאחר שדרס למוות 2 נשים ונעצר לשנתיים.

ב-2016 עזב לספרטק מוסקבה וכיהן כעוזר מאמן וממלא מקום. באוגוסט 2016 היה למאמן הראשי של הקבוצה והביא אותה לזכייה באליפות המדינה ובפתח עונת 2017/2018 זכה עמה גם בסופרקאפ הרוסי. בשל הצלחתו עם ספרטק זכה בפרס במסגרת טקס פרסי "ספסל הזהב" באיטליה בתור המאמן האיטלקי המצליח ביותר בליגה זרה. פוטר באוקטובר 2018 בעקבות רצף נטול ניצחונות. במקומו מונה ראול ריאנצ'ו למאמן ספרטק.

בדצמבר 2019 מונה למאמן קבוצת הכדורגל א.א.ק. אתונה. בסך הכל, ב-20 משחקים בהדרכתו, הקבוצה צברה רצף של 17 משחקים ללא הפסד. א.א.ק העפילה לפלייאוף הליגה לאחר שסיימה במקום השני בעונה הסדירה והעפילה לגמר הגביע היווני בכדורגל. בפברואר 2021 מונה לאמן את בארי מסרייה ג'.

## סטטיסטיקה

## תארים
### קבוצתיים
#### כשחקן
; בארי
* אליפות הליגה האיטלקית השנייה: 1988/89
* מחזיקת גביע מיטרופי: 1990

; יובנטוס
* אליפות ליגת העל האיטלקית: 1994/95
* מחזיקת הגביע האיטלקי: 1994/95
* מחזיקת הסופרקאפ האיטלקי: 1995
* מחזיקת גביע אופ"א: 1992/93
* אליפות ליגת האלופות: 1995/96

#### כממלא מקום המאמן
;  יובנטוס
* מחזיקת הסופרקאפ האיטלקי: 2012

#### כמאמן ראשי
;  **ספרטק מוסקבה**
* אליפות ליגת העל הרוסית בכדורגל: 2016/17
* מחזיקת הסופר קאפ הרוסי: 2017

### אישיים
* מאמן העונה בליגת העל הרוסית בכדורגל: 2016/17
* פרס אוהדי ספרטק מוסקבה — "חזיר הבר המוזהב" 2017.

## קישורים חיצוניים

* 

## הערות שוליים

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני פסקארה
קטגוריה:כדורגלני בארי
קטגוריה:כדורגלני יובנטוס
קטגוריה:כדורגלני אטאלנטה
קטגוריה:כדורגלני נאפולי
קטגוריה:כדורגלני טרוויזו
קטגוריה:כדורגלני פרו ורצ'לי
קטגוריה:כדורגלני נבחרת איטליה
קטגוריה:מאמני כדורגל איטלקים
קטגוריה:מאמני ספרטק מוסקבה
קטגוריה:מאמני כדורגל זרים ברוסיה
קטגוריה:איטלקים שנולדו ב-1964
ויין וולאס

**וויין וואלאס** (נולד ב-25 במרץ 1980 בווייטהול, אלבמה) הוא כדורסלן עבר אמריקאי בגובה 2.05 מ' ששיחק בעמדת הסנטר והעביר את רוב הקריירה שלו בישראל, הוא גם אחיינו של כוכב ה-NBA לשעבר, בן וואלאס.

## קריירת מכללות
וואלאס שיחק באוניברסיטת המדינה של דרום מיזורי בעונת 1999/2000 ואז עבר לשחק באוניברסיטת וירג'יניה יוניון מליגת המכללות השנייה, בה למד דודו, בין השנים 2000-2003 ובה התבסס כמו דודו כשחקן הגנה בולט. הוא ניסה להיבחר בדראפט ה-NBA 2003 אך לא נבחר בדראפט, כמו דודו המפורסם.

## קריירת משחק מקצוענית

#### ליגות משנה בארצות הברית
לאחר שלא נבחר בדראפט ה-NBA נרשם לדראפט ה-CBA לשנת 2003 ונבחר כבחירה החמישית בסיבוב הראשון על ידי היאקימה סאן קינגס ויצא לקריירה מקצוענית מעבר לים והגיע לבלגיה בה שיחק 5 משחקים במדי לוון ברס מליגת העל הבלגית בכדורסל בטרם עזב את הקבוצה בנובמבר 2003. הוא חזר לאמריקה והמשיך לשחק את עונת 2003/2004 במדי פלורנס פליירס מה-USBL עד שנפצע, ובמדי רום גלדיאטורס מליגת ה-WBA בה היה שחקן חמישייה ונבחר לחמישייה השנייה של הליגה. 

#### אירופה וישראל
בעונת 2004/2005 שיחק במדי מורנאר מסרביה.

בעונת 2005/2006 הגיע לראשונה לישראל וחתם במדי מכבי גבעת שמואל, אך במשך העונה לא גילה יציבות והוזכר כמועמד לשחרור בתדירות גבוהה (באישור גבעת שמואל אף נבחן בהפועל חולון מהליגה הלאומית אך הוחזר לקבוצתו לרגל מאבקי ההישארות בליגה), בסוף העונה גילה יציבות ונשאר במדי הקבוצה ששרדה את העונה בליגת העל בכדורסל. כתוצאה מכך קיבל חוזה לעונה נוספת אך בעונת 2006/2007 לא הצליחה גבעת שמואל לשרוד ונשרה לליגה הלאומית בכדורסל, באותה העונה היה מלך החסימות של הליגה עם 2.4 חסימות בממוצע למשחק. בסיום העונה ניסה את מזלו במדי הדטרויט פיסטונס (בה כיכב עד עונה קודם לכן דודו) בליגת הקיץ של ה-NBA בלאס וגאס אך לא קיבל חוזה.

בעונת 2007/2008 ניסה את מזלו בקבוצת סלאזק ורוצלב מפולין ונבחן לשני משחקים בטרם שוחרר ואז חתם בעירוני אשקלון אך שוחרר מהקבוצה לבקשתו לקראת סוף העונה בשל בעיות משפחתיות שצצו בארצות הברית וסיים את השנה כמלך החסימות של הליגה בפעם השנייה בקריירה שלו עם 2 חסימות בממוצע למשחק. 

בעונת 2008/2009 שיחק במדי בי.סי. אודסה מהסופרליגה האוקראינית בכדורסל והגיע עמה לגמר הגביע האוקראיני בכדורסל, בשל ההצלחה שזכה לה הוא הוחתם לעונת 2009/2010 בקבוצה אך שוחרר בדצמבר לאחר שני משחקים.

ב-2010/2011 שב לישראל וחתם במדי העולה החדשה, מכבי אשדוד של מאמנו מגבעת שמואל עופר ברקוביץ', אך שוחרר ב-18 במרץ 2011 ערב המחזור ה-22 בשל פציעה במניסקוס. ב-20 במרץ 2011 חתם עם מכבי ראשון לציון עד לסיום העונה כמחליף של דארל טאקר ששוחרר, אך יום לאחר מכן בוטלה העסקה ווואלס שוחרר גם מראשון לציון. 

את עונת 2011/2012 שיחק במדי פוליטכנקיה הלצ'יינה מאוקראינה, אך עזב לאחר 7 משחקים ואז פרש ממשחק פעיל.

## קישורים חיצוניים

קטגוריה:אמריקאים ילידי אלבמה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וירג'יניה יוניון
קטגוריה:כדורסלני יאקימה סאן קינגס
קטגוריה:כדורסלני לוון ברס
קטגוריה:כדורסלני מורנר בר
קטגוריה:כדורסלני מכבי גבעת שמואל
קטגוריה:כדורסלני עירוני אשקלון
קטגוריה:כדורסלני בי.סי. אודסה
קטגוריה:כדורסלני מכבי אשדוד
קטגוריה:אלבמה: כדורסלנים
קטגוריה:אמריקאים שנולדו ב-1980
יחסי ארצות הברית – טונגה

**יחסי ארצות הברית–טונגה** הם היחסים הדיפלומטיים בין ארצות הברית לטונגה. ארצות הברית וטונגה משתפות פעולה באופן הדוק במגוון נושאים בילטרליים.

## נציגות
אנשי שגרירות ארצות הברית בסובה, פיג'י, מואמנים גם על טונגה ועל עוד מדינות איים באוקיאניה והם מבקרים בה לעיתים תכופות מאחר שלארצות הברית אין נציגות דיפלומטית קבועה בטונגה. ב-2009 היה אמור להתמנות קונסול דיפלומטי בטונגה, מה שלא יצא לפועל. מתנדבי חיל השלום מלמדים ומספקים סיוע טכני לטונגנים. לטונגה אין שגרירות בוושינגטון הבירה, אם כי יש לה נציג באומות המאוחדות בניו יורק, פקיטמואלוה אוטיוקמנו , שמוכר גם כמעין שגריר טונגה בארצות הברית. לטונגה יש גם קונסולה כללית בסן פרנסיסקו. טונגנים רבים מתגוררים בארצות הברית, בייחוד ביוטה, קליפורניה והוואי.

## שיתוף פעולה ביטחוני
ב-4 ביולי 2007 בספרות, שגריר ארצות הברית בטונגה לארי דינגר אמר כי מתקיימים יחסים צבאים הדדיים בין שתי המדינות. טונגה היא חברה בארגון "Coalition of the Willing" , וכוחות מזוינים מטעמה של טונגה תקף בעיראק במסגרת מלחמת עיראק.
ממוזער|300x300px|חיל הנחתים של טונגה בעיראק

ארצות הברית דחקה בטונגה לאמץ "עתיד דמוקרטי הולם", אך הצהירה כי "בעיותיה של טונגה הן עניינה בלבד". לפיכך, ארצות הברית הפעילה לחץ מועט על טונגה, בעלת בריתה הצבאית, להפוך ממונרכיה לדמוקרטיה.

## סחר
היקף הסחר בין ארצות הברית לטונגה נמוך יחסית למדינות אחרות, אך הוא נמצא בעלייה מתמדת בשנים האחרונות. ב-2001 היצוא האמריקאי לטונגה הגיע לכ-4.8 מיליון דולר, ובשנת 2005 הוא הגיע לכ-ל-10.78 מיליון דולר. ב-2005, הייבוא האמריקאי מטונגה הסתכם ב-6.55 מיליון דולר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
צ'ליאבינסק (כדורגל)

200px|ממוזער|הלוגו הישן
**צ'ליאבינסק** (רוסית: **Футбольный клуб Челябинск**) הוא מועדון כדורגל רוסי מהעיר צ'ליאבינסק שנוסד ב־1977. משחק בליגה הרוסית השנייה ושיחק באופן מקצועי משנת 1989 עד 1993 והחל מ־1997.

המועדון נקרא בעבר סטרלה צ'ליאבינסק (1977–1989) וזניט צ'ליאבינסק (1990–2008). הישג השיא של הקבוצה הוא התמודדות בליגה הראשונה, בשנים 1992–1993.

## היסטוריה
ממוזער|סמל זניט צ'ליאבינסק, 1990–2008 
הקבוצה הוקמה לראשונה בשנת 1977 כקבוצת סטרלה צ'ליאבינסק (Стрела) בחסות מפעל המכונות בעיר. עד שנת 1988 התמודדה הקבוצה באליפות מחוז צ'ליאבינסק ואף זכתה באליפות המחוז בשנת 1980, העפילה 5 פעמים לגמר גביע המחוז וזכתה בו פעמיים (1986–1987). הקבוצה התמודדות בליגות הנמוכות ברוסיה הסובייטית והשתתפה בליגה השנייה בברית המועצות.

בשנת 1990 שינתה הקבוצה את שמה והפכה ל"זניט צ'ליאבינסק". בשנת 1991 העפילה לליגה הרוסית הראשונה וסיימה במקום ה־12 בעונת הבכורה שלה, אך בעונת 1993 סיימה במקום הלפני אחרון מתוך 20 ואיבדה את מעמדה המקצועני. עד 1997 התמודדה בליגה הרוסית השלישית, אז העפילה לליגה הרוסית השנייה.

בשנת 2009 הקבוצה שינתה את שמה למועדון הכדורגל צ'ליאבינסק ואומצה על ידי העירייה. הישג השיא שלה היה העפלה לשמינית גמר הגביע הרוסי בעונת 2009/2010 כשהיא מתמודדת מול קבוצות כקריליה סובייטוב סמרה וגזוביק אורנבורג.

בעונת 2021/2022 התמודדה ב והגיעה למאזן של 15 ניצחונות ברציפות, בהדרכתו של המאמן מיכאיל סלניקוב. הקבוצה הגיעה ל-7 ניצחונות מפתיחת העונה שמצטרפים ל־8 הניצחונות שלה בסיום העונה שעברה. בהיסטוריה של הכדורגל הרוסי, הקבוצה שהגיעה להישג הקרוב ביותר לצ'ליאבינסק מבחינה זו הייתה צסק"א מוסקבה שהשיגה 13 ניצחונות רצופים בשנת 2014.

בתום עונת 2024/2025 העפילה ל, ליגת המשנה הרוסית.
## הישגים לפי עונה

## הישגים ותארים
*אליפות מחוז צ'ליאבינסק: 1980
*גביע מחוז צ'ליאבינסק: 1986, 1987
*הגביע הרוסי בכדורגל: שמינית גמר 2009/2010

## קישורים חיצוניים
* 

קטגוריה:קבוצות כדורגל רוסיות
קטגוריה:צ'ליאבינסק
קפטן תחתונים והפלישה מהחלל של מנהלות המטבח המרושעות ממש

**קפטן תחתונים והפלישה מהחלל של מנהלות המטבח המרושעות ממש (ובעקבותיה מתקפת החנונים הזומבים של חדר האוכל, המזויעים לא פחות)** (באנגלית: **Captain Underpants and the Invasion of the Incredibly Naughty Cafeteria Ladies from Outer Space**) הוא ספר מאויר לילדים מאת הסופר והמאייר האמריקני דייוויד "דאב" פילקי אשר יצא לאור בשנת 1999. זהו הספר השלישי בסדרת ספרי קפטן תחתונים.

בשנת 2010 יצא הספר בתרגומו של ארז אשרוב בעברית.

## תקציר העלילה
בספר המשך זה הרולד וג'ורג' שוב בצרות, והפעם זה באמת לא באשמתם! חללית מסתורית נחתה על הגג של בית הספר היסודי על שם ג'רום חרבנוביץ' ומתוכה יצאו שלושה חייזרים שמאיימים להשתלט על העולם. אחרי שהפכו את כל התלמידים והמורים לחנונים זומבים מזוויעים, נראה שאף אחד לא יוכל לעצור אותם. אף אחד, מלבד קפטן תחתונים!

## דמויות
* **ג'ורג' בירד והרולד הצ'ינס** – חברים טובים בכיתה ד' אשר נוהגים לצייר ביחד רצועות קומיקס שונות.
* **בנג'מין "בן" פיפיש/קפטן תחתונים** – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
* **שלושת החיזרים** – החיזרים שנחתו על גג בית ספרם של ג'ורג' והרולד, ושמם: זורקס, קלקס וגניפר. הנבלים הראשיים של הסיפור.
* **מר ברחלו** – מוריהם למדעים של ג'ורג' והרולד.
* **מנהלות המטבח** - הכינו את ה- "פיפישטידה האישית של מר פיפיש".
* **גברת אנטיפה** – מזכירת בית-הספר.
* **גברת נורה איטה** – המורה של ג'ורג' והרולד.

## ראו גם
* קפטן תחתונים

## קישורים חיצוניים
* 
* 

קטגוריה:ספרי ילדים ונוער
קטגוריה:ספרי 1999
קטגוריה:קפטן תחתונים
ארץ הצבי

[250px|ממוזער|שמאל|
[צבי ארץ ישראלי בפסיפס הציפורים בקיסריה]]
**אֶרֶץ הַצְּבִי** הוא כינוי לארץ ישראל. מקור הביטוי בספר דניאל, שם הוא מופיע פעמיים.
המילה "צבי" בהקשר זה היא מן השורש השמי צ-ב-ה, המקביל במקרא לשורש ר-צ-ה, ומציינת יופי, פאר וחמדה. משמעו של הביטוי "ארץ הצבי" הוא אם כן "הארץ הרצויה".

## הביטוי במקרא
הופעותיו של הביטוי "ארץ הצבי" הם בפרק י"א שבספר דניאל, בפסוקים:  () ו ().

הרעיון חוזר על עצמו בתנ"ך פעמים נוספות, בצורות קצת שונות:
* באותו פרק שבספר דניאל:  ().
* בספר יחזקאל:  (). לפי הביטוי, ארץ ישראל מתוארת כארץ היפה מכל הארצות. זהו ביטוי יחידאי במקרא בו מובע הרעיון כי ה' תר וחיפש ארץ בשביל בני ישראל. בפסוק ביחזקאל משתקף גם הביטוי ארץ זבת חלב ודבש.
* בספר ירמיהו:  (). הפסוק בירמיהו מסביר את יופייה של הארץ, שכל העמים רוצים בה. לדעת יאיר זקוביץ הביטוי "ארץ הצבי" מקורו בביטויים אלה, או שכל צורות הביטוי השונות, מקורן בביטוי "הצבי ישראל" המופיע בקינת דוד בספר שמואל.

## הביטוי בפרשנות
בדרשת חז"ל מקבל הביטוי לראשונה את הקשרו לצבי:

במקום נוסף דורשים חז"ל את הביטוי בהקשר לצבי, כשהם מבארים בזה את תופעת האכלוס הגבוה בארץ ישראל, כאשר עם ישראל נמצא בו, שאינו בדרך הטבע:

## ראו גם
* ארץ זבת חלב ודבש
* ארץ חמדה
* ארץ צבי (שיר)

## קישורים חיצוניים
* ארץ הצבי, באתר האקדמיה ללשון העברית, ספטמבר 2019
* ירעם נתניהו, ארץ הצבי, באתר מט"ח
* תמר קציר (כץ), ארץ הצבי - ההיבט הלשוני, באתר האקדמיה ללשון העברית, מאי 2011
* 
* 

## ביאורים

## הערות שוליים

קטגוריה:ניבים וביטויים תנ"כיים
קטגוריה:ארץ ישראל
קטגוריה:כינויי ארץ ישראל
זניט פנזה

**מועדון הכדורגל זניט פנזה** (**Футбольный клуб Зенит Пенза**) הוא מועדון כדורגל המשחק בליגה הרוסית השלישית וממוקם בעיר פנזה, שבמחוז פנזה, במחוז הפדרלי של הוולגה שברוסיה.

קבוצת הכדורגל של המועדון נחשבה לקבוצת הדגל של העיר פנזה והיא אחת מקבוצות הכדורגל הוותיקות ברוסיה. התמודדה בעבר בליגת הכדורגל המקצוענית.

הקבוצה מארחת את משחקיה באצטדיון האחד במאי בעיר פנזה המכיל 5,000 מושבים ובאצטדיון "זניט", המכיל 960 מושבים ושופץ ב-2016.

## הישגים לפי עונה (משנת 1992)

## הישגים ותארים
*אליפות העיר פנזה: 1936, 1937, 1939, 1945
*הגביע הסובייטי: רבע גמר 1969

## קישורים חיצוניים
* 
 

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1918
קטגוריה:מחוז פנזה
זניט אירקוטסק

**מועדון הכדורגל זניט אירקוטסק** (**Футбольный клуб Зенит Иркутск**) היה מועדון כדורגל מהעיר אירקוטסק, שבסיביר, רוסיה.

## היסטוריה
קבוצת זניט הוקמה בשנת 2003, בחסות מפעל מקומי לתעופה אווירית והתמודדה בליגות האזוריות.

בסיום עונת 2015 זכתה בטורניר העפלה של ליגת הכדורגל החובבנית של רוסיה והפכה לקבוצה מקצוענית משהעפילה לליגה הרוסית השנייה והייתה לקבוצת הכדורגל הבכירה ביותר באירקוטסק לאחר שקבוצת בייקל אירקוטסק הודחה לליגת הכדורגל החובבנית של רוסיה.

בעונת 2016/2017 סיימה במקום החמישי בטבלת מחוז מזרח של הליגה הרוסית השנייה. בעונת 2018/2019 הקבוצה העפילה לשלב 32 האחרונות בגביע הרוסי והיא שחזרה הישג זה גם בעונת 2020/2021, כשהעפילה לשלב 32 האחרונות לשלב הבתים מול ניז'ני נובגורוד וחימקי.

המועדון חדל להתקיים ב־1 באפריל 2021, בהכרזה מאותו יום של מושל מחוז אירקוצק, קובזב, בפגישה עם הנהלת הקבוצה.

## קישורים חיצוניים
* 
* זניט אירקוטסק באתר ליגת הכדורגל המקצוענית של רוסיה

## הערות שוליים

קטגוריה:סיביר: מועדוני ספורט
קטגוריה:קבוצות כדורגל רוסיות
קטגוריה:אירקוטסק
פודי סיישל

**פודי סיישל** (שם מדעי: *Foudia sechellarum*) הוא מין של ציפור קטנה ממשפחת האורגיים החיה באיים של סיישל שבאוקיינוס ההודי. הם חיים בעיקר ביערות שעל האיים אך גם במטעי קוקוס או בגינות.

אורכה של הציפור 12.5 ס"מ והזכר בעל נוצות פנים צהובות עזות. הנקבות בעלות נוצות בצבע ירוק-זית ומקור שחור. ציפורים אלה ניזונים מחרקים שונים כמו צרצרים, חיפושיות ונמלים וגם מעכבישים ומגוונים בפירות, צוף וזרעים. ואולם ציפורים שמצויות לאורך החופים המלאים בעופות ימיים מקננים (בעיקר מיני שחפיות) מגוונים בביציהם הפגיעות.

## קישורים חיצוניים

## הערות שוליים

קטגוריה:אורגיים
קטגוריה:סיישל: עופות
קטגוריה:בעלי חיים שתוארו ב-1867
שממית רחבת-זנב

**שממית רחבת-זנב** או **שממית זנב-העלה** (שם מדעי: *Uroplatus*), הוא סוג לטאות ממשפחת השממיתיים האנדמית למדגסקר.

## מאפיינים
אורכן של שממיות אלה 10-30 ס"מ כשמבנה גופן מותאם להסוואה מורכבת. צבע רוב השממיות חום כהה עם עיטורים על גופן, המזכירים בקיעים בגזעי עצים ולעיתים יש להן עיטורים דמויי חזזית שעל העץ. הכפות גדולות ביותר נדבקות לעץ והעיניים בעלות עיטור חום הנראה כענף. הזנב רחב ומזכיר עלה ומכאן השם.

השממיות הן פעילות לילה הצדות חרקים קטנים ויצורים דומים, תוך שימוש בהסוואתן. לשממיות עיניים ענקיות העוזרות להתמצא בחשכה. הן חיות בעיקר על ענפי העצים בג'ונגלים של מדגסקר.

חלק מהשממיות הן חיות מחמד בבתים רבים.

## מינים
**Uroplatus alluaudi*
**Uroplatus ebenaui*
**Uroplatus fimbriatus*
**Uroplatus finiavana*
**Uroplatus giganteus*
**Uroplatus guentheri*
**Uroplatus henkeli*
**Uroplatus lineatus*
**Uroplatus malahelo*
**Uroplatus malama*
**Uroplatus phantasticus*
**Uroplatus pietschmanni*
**Uroplatus sameiti*
**Uroplatus sikorae*

## קישורים חיצוניים

* 

קטגוריה:בעלי חיים שתוארו ב-1806
קטגוריה:טקסונים שתוארו בידי אנדרה מרי קונסטנט דומריל
קטגוריה:שממיתיים
בת-עדן אדומה

**בת-עדן אדומה** (שם מדעי: *Paradisaea rubra*) הוא מין של ציפור מהסוג בת-עדן שבמשפחת העדניים.

אורכה של הציפור עד 72 ס"מ אצל הזכרים והם בעלי נוצות ראוותניות בצבע אדום, בטן חומה-כהה וחזה וצוואר צהובים. הראש ירוק, אזור העיניים שחור והמקור צהוב. הרגליים שחורות והזנב אדום וארוך עם 2 גדילים שחורים המתנופפים מצידיו. הנקבות צהובות-חומות ויותר קטנות מהזכרים.

הזכרים פעילים ביערות ברחבי אינדונזיה ומרשימים את הנקבות בעמדות על העצים, סביבם מתקהלים קבוצת עדניים. כל אחד מקפץ סביב הנקבות ומרשים אותם עד שהיא בוחרת אחד.

הם פעילים בסביבות החופפות לעדני וילסון. ייתכן שקיימים זיווגים בין שני המינים כמו אצל כמה מהעדניים.
## קישורים חיצוניים

## הערות שוליים

קטגוריה:בעלי חיים שתוארו ב-1800
קטגוריה:טקסונים שתוארו בידי פרנסואה מארי דודין
קטגוריה:עדניים
קטגוריה:אינדונזיה: עופות
קטגוריה:עופות יערות הגשם של אוקיאניה
עמיר כחולי

**עמיר כחולי** (נולד ב-23 באפריל 1955), הוא אתלט ישראלי בעבר, אלוף ישראל בריצות ל-100 מטר (1971, 1972, 1974 ו-1975), ל-200 מטר (1972 ו-1975) ול-400 מטר (1975) ושיאן ישראל בריצת ל-100 מטר ול-200 מטר.

## ביוגרפיה
כחולי למד בבית ספר רביבים ובתיכון קוגל בחולון. הוא התאמן בהפועל רמת גן בהדרכתו של דוד קושניר.

### 1970
בתחרות שנערכה בפתח תקווה ב-23 במאי 1970 קבע כחולי בריצת 60 מטר שיא ישראלי חדש לגילאי 16 בתוצאה של 6.9 שניות (מדידה ידנית), השיא עדיין קיים, נכון ל-2017.

### 1971
באליפות ישראל באתלטיקה שנערכה בשנת 1971 זכה כחולי ב-3 מדליות אישיות, 1 זהב ו-2 כסף. מדליית זהב, בריצת 100 מטר בתוצאה של 10.9 שניות, לפני דוד קניג מאס"א תל אביב (11.1 שניות), מיכאלידיס מיוון (11.1 שניות) ומשה פרידמן מהפועל עמק חפר (11.2 שניות). מדליות כסף, בריצת 200 מטר בתוצאה של 22.7 שניות, אחרי דוד קניג (22.4 שניות) ולפני דן קמפל ממכבי תל אביב (23.1 שניות) ובקפיצה לרוחק בתוצאה של 6.69 מטר, אחרי גדעון רייס מהפועל גבעת ברנר (7.03 מטר) ולפני ישי ויתקין מהפעול העמקים (6.68 מטר).

### 1972
באליפות ישראל שנערכה באצטדיון רמת גן ביולי 1972 זכה כחולי בשתי מדליות זהב, בריצת 100 מטר בתוצאה של 11.0 שניות ובריצת 200 מטר בתוצאה של 22.3 שניות.

### 1973
בתחרויות האתלטיקה של המכביה התשיעית שנערכו ביולי 1973, זכה כחולי במדליית כסף בריצת שליחים 4x100 מטר.

### 1974
באליפות ישראל שנערכה במכון וינגייט ביולי 1974 זכה כחולי במדליית זהב בריצת 100 מטר בתוצאה של 11.0 שניות, לפני ערן וקסלר חברו לקבוצה (11.01 שניות) ומאיר קופלר ממכבי תל אביב (11.1 שניות).

### 1975
בכינוס הפועל ה-10 שנערך במאי 1975 סיים כחולי במקום רביעי בריצת 100 מטר בשיא ישראלי חדש של 10.86 שניות. חודשיים לאחר מכן, באליפות ישראל שנערכה במכון וינגייט ביולי הוא זכה ב-3 מדליית זהב, בריצת 100 מטר בתוצאה של 10.7 שניות, לפני מאיר קופלר (11.0 שניות) וישראל לייבוביץ' (11.2 שניות), בריצת 200 מטר ובריצת 400 מטר בשיא אישי חדש של 49.1 שניות, לפני יובל אור (49.9 שניות) ודני לוי (50.0 שניות).

## שיאים אישיים
* ריצת 100 מטר: 10.86 שניות (1975), **שיא ישראל בעבר**
* ריצת 200 מטר: 22.39 שניות (1975), **שיא ישראל בעבר**
* ריצת 400 מטר: 49.1 שניות (1975)
* קפיצה לרוחק: 7.06 מיטר (1979)

## קישורים חיצוניים
* 
* 
* 
* 
* 50 התוצאות הטובות בכל הזמנים - 100 מטר גברים, באתר איגוד האתלטיקה בישראל
* 50 התוצאות הטובות בכל הזמנים - 200 מטר גברים, באתר איגוד האתלטיקה בישראל
* 50 התוצאות הטובות בכל הזמנים - 400 מטר גברים, באתר איגוד האתלטיקה בישראל

## הערות שוליים

קטגוריה:אצנים ישראלים
קטגוריה:אלופי ישראל בריצה
קטגוריה:בוגרי תיכון קוגל
קטגוריה:ישראלים שנולדו ב-1955
נודי חומה

**נודי חומה** (שם מדעי: *Anous stolidus*) היא מין עוף ימי ממשפחת השחפיתיים שצבעה שחור.

אורכה של הנודי 45-38 ס"מ ומוטת כנפיה 272-150  ס"מ. היא בעלת נוצות חומות כהות עד שחורות ובעלת כפות עם קרומי שחייה. המקור שחור עם לחיים בהירות מעט. ציפור זו מוצאת את מזונה מהים והיא ניזונה מדגים ודיונונים העולים לפני המים.

הנודי עפה סביב האוקיינוסים הטרופיים ומקננת בחופים שונים: בהוואי, איי גלאפגוס ופולינזיה הצרפתית באוקיינוס השקט, איי סיישל ואיים בים סוף באוקיינוס ההודי, והקריביים וטריסטן דה קונה באוקיינוס האטלנטי.

הן מקננות במושבות ומטילות ביצה יחידה עליה דוגרים שני ההורים עד לבקיעתה.

## תת-מינים
* *A. s. pileatus*
* *A. s. galapagensis *
* *A. s. ridgwayi*
* *A. s. stolidus*

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:שחפיתיים
קטגוריה:קיריבטי: עופות
קטגוריה:בעלי חיים שתוארו ב-1758
נודי

**נודי** (שם מדעי: *Anous*) היא סוג של עופות ימיים ממשפחת השחפיתיים החיים לאורך הימים והאוקיינוסים הטרופיים.

אורכם 40-30 ס"מ והם בעלי כסות נוצות כהות. המקור ארוך מעט ושחור והעיניים לבנות. עופות אלה מקננים רק באיים טרופיים בכל האוקיינוסים, שם ישנם פחות טורפים.

הם מוצאים את מזונם מהים וצוללים לעבר דגים ודיונונים.

## מינים
*נודי שחורה (Anous minutus)
*נודי חומה (Anous minutus)
*נודי קטנה (Anous tenuirostris)
*Anous cerulea - בעבר היה בסוג Procelsterna 
*Anous albivitta - בעבר היה בסוג Procelsterna

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1826
קטגוריה:טקסונים שתוארו בידי ג'יימס פרנסיס סטפנס
קטגוריה:שחפיתיים
אשכול של הומור (ספר)

**אשכול של הומור** הוא ספר הומוריסטי שראה אור ב-1989 ונכתב על ידי עפרה נבו-אשכול, בתו של ראש ממשלת ישראל השלישי לוי אשכול. את הספר הוציאה לאור הוצאת ידיעות ספרים. 

בספר זה נבו-אשכול ליקטה קטעים ואמירות הומוריסטיות שנאמרו על ידי אביה. 

## רקע
תפקידיו השונים שמילא אביה, החל מחבר מפקדת ההגנה וסגן שר הביטחון עד לשר החקלאות וראש הממשלה, משמשים כרקע לספר זה, שעניינו הוא חוש ההומור שלו, שליווה את עלילותיו ופועלו. עפרה נבו-אשכול, כותבת הספר, טוענת כי לה אביה "הוריש" את העניין בהומור. מתוך רצונה של נבו-אשכול לשמר ולהחיות את חוש ההומור של אביה, נכתב הספר.

בכתיבת הספר קיוותה נבו-אשכול לתת זווית ראייה אחרת על אשכול, שתדמיתו טרם שוקמה מהתפיסה הציבורית שדבקה בו ערב מלחמת ששת הימים וראתה בו אדם הססן. 

## ראו גם
*כל בדיחות אשכול

## קישורים חיצוניים

## הערות שוליים

קטגוריה:לוי אשכול
קטגוריה:ספרי 1989
קטגוריה:ספרים ישראליים
קטגוריה:ספרים בעברית
קטגוריה:ספרי ידיעות ספרים
קטגוריה:ספרי הומור וקומדיה
פאטי ג'נקינס

[250px|ממוזער|שמאל|פאטי ג'נקינס ו[גל גדות]]
**פטרישה ליאה "פאטי" ג'נקינס** (באנגלית: **Patricia Lea "Patty" Jenkins**; נולדה ב-24 ביולי 1971) היא תסריטאית, במאית קולנוע וטלוויזיה אמריקאית. כתבה וביימה את הסרט "מונסטר" שזכה בפרס אינדפנדנט ספיריט, וביימה את הסרטים "וונדר וומן" ו"וונדר וומן 1984".

## ביוגרפיה
ג'נקינס נולדה בבסיס חיל האוויר בוויקטורוויל שבמחוז סן ברנרדינו בקליפורניה. אמה אמילי רות' הייתה מדענית סביבה ואביה ויליאם ג'נקינס, יליד אנגליה, היה טייס בחיל האוויר של ארצות הברית שעוטר בכוכב הכסף על פועלו במלחמת וייטנאם. בעקבות שירותו של האב נדדה המשפחה בין מדינות שונות בעולם ובארצות הברית כולל גרמניה, תאילנד וקמבודיה. בתיכון למדה בלורנס שבקנזס.

בגיל 14 החלה לעבוד בתעשיית הקולנוע, כששימשה עוזרת בהפקת הסרט הדוקומנטרי "The River City Reunion". ב-1989 החלה ללמוד ציור במכללה לאמנות "קופר יוניון" שבניו יורק, במהלך הלימודים עברה למגמת קולנוע אותה סיימה ב-1993. עבדה במשך שש שנים כעוזרת צלם והשתתפה בצילום מאות פרסומות ווידאו קליפים. בשנת 2000 סיימה את תוכנית הכשרת הבמאים של מכון הסרטים האמריקאי. ב-2001 יצרה את הסרט הקצר "Velocity Rules" על עקרת בית שהופכת לגיבורת על.

סרטה הראשון באורך מלא שביימה היה "מונסטר", אותו כתבה על בסיס סיפור חייה של הרוצחת הסדרתית איילין וורנוס. הסרט שהופק בתקציב של כ-8 מיליון דולר יצא לאקרנים ב-2003 וזכה להצלחה רבה, הן בקרב המבקרים והן בקופות. הוא רשם הכנסות של מעל 60 מיליון דולר וזכה בפרס אינדפנדנט ספיריט לסרט העצמאי הטוב ביותר.

ג'ניקס ביימה פרק בסדרה "משפחה בהפרעה", שני פרקים של סדרת הטלוויזיה "הפמליה", ושני פרקים של הסדרה "ההריגה". ב-2011 הייתה מועמדת לפרס אמי על בימוי פרק הפתיחה של "ההריגה" וזכתה בפרס גילדת הבמאים. ב-2013 הפיקה וביימה את פרק הפתיחה של הסדרה "בגידה", ב-2015 הפיקה וביימה את סרט הטלוויזיה "Exposed", ב-2019 הפיקה וביימה את המיני-סדרה "I Am the Night" שכתב בעלה סם שרידן.

ב-2015 נבחרה לביים את סרט הקולנוע "וונדר וומן". הסרט יצא לאקרנים ביוני 2017, קיבל ביקורות חיוביות ורשם שיא הכנסות בסוף השבוע הראשון להקרנתו לסרט שבוים על ידי אישה.

ג'נקינס נישאה ב-2007 לסם שרידן והם הורים לבן.

## פילמוגרפיה
### קולנוע
*מונסטר - 2003, תסריטאית ובמאית
*וונדר וומן - 2017, במאית
*וונדר וומן 1984 - 2020, תסריטאית, במאית ומפיקה
*מים רדודים - 2023, מפיקה

### טלוויזיה
*משפחה בהפרעה - 2004, במאית פרק בעונה השנייה
*הפמליה - 2006, במאית שני פרקים בעונה השלישית
*ההריגה - 2011, 2012, במאית פרק הפתיחה של הסדרה ופרק הסיום של העונה השנייה
*Five - 2011, במאית החלק השני של סרט הטלוויזיה
*הבוגדת (אנ') - 2013, מפיקה ובמאית פרק הפתיחה
*Exposed - 2015, מפיקה ובמאית סרט הטלוויזיה
*I Am the Night -2019, מפיקה ובמאית הסדרה

## קישורים חיצוניים

* פאטי ג'נקינס באתר קופר יוניון
* 
* 

## הערות שוליים

קטגוריה:במאיות קולנוע אמריקאיות
קטגוריה:תסריטאיות קולנוע אמריקאיות
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:מפיקות טלוויזיה אמריקאיות
קטגוריה:בוגרות מכללת קופר יוניון
קטגוריה:בוגרי מכללת קופר יוניון
קטגוריה:סופרים ויוצרים זוכי פרס הוגו
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
אבטומוביליסט סנקט פטרבורג

מועדון הכדורעף **אַבְטוֹמוֹבִּילִיסְט סנקט פטרבורג** (ברוסית: **Волейбольный Клуб «Автомобилист» Санкт-Петербург**) היא קבוצת כדורעף רוסית מהעיר סנקט פטרבורג. היא זכתה 3 פעמים באליפות ליגת העל הסובייטית בכדורעף, פעמיים באליפות ליגת העל הרוסית בכדורעף, פעם אחת בגביע המחזיקות האירופי ופעם אחת בגביע CEV.
## היסטוריה
הקבוצה הוקמה בשנת 1935 ועד 1970 נקראה בשם "ספרטק לנינגרד", אז שינתה שמה ל"אבטומוביליסט".

מאז 2018 מתמודדת בליגת המשנה הרוסית בכדורעף. בשנת 2017 הוקמה קבוצת הכדורעף זניט סנקט פטרבורג ואבטומוביליסט הפכה לקבוצת המילואים שלה.
## הישגים לפי עונה

## תארים
;אליפות ברית המועצות / אליפות רוסיה
* **זכייה (5):** 1938, 1939, 1957, 1992, 1992/1993
;הגביע הסובייטי / הגביע הרוסי
* **זכייה (2):** 1983, 1989
* **סגנות (1):** 1995
;גביע אירופה למחזיקות הגביע
* **זכייה (2)**: 1981/82, 1982/83
;גביע CEV
* **זכייה (2)**: 1981/82, 1982/83

## קישורים חיצוניים
* 
## הערות שוליים

קטגוריה:קבוצות כדורעף רוסיות
קטגוריה:סנקט פטרבורג: מועדוני ספורט
מי יאהב אותי עכשיו?

**מי יאהב אותי עכשיו?** (באנגלית: ****) סרט דוקומנטרי ישראלי-בריטי משנת 2016 אותו הפיקו וביימו ברק הימן ותומר היימן, בתמיכת קרן גשר לקולנוע רב תרבותי. הסרט מתמקד בסער מעוז, הומו ישראלי נשא HIV החי בלונדון.
סער חוזר הביתה, לראשונה מאז נזרק על ידי משפחתו הדתית עשרים שנה קודם לכן משום שיצא מהארון. הסרט מציג את הקשיים שלו מול משפחתו שמסרבת לקבל אותו אל מול החיים החדשים שבנה לעצמו כחבר במקהלה של גברים הומואים בלונדון.

הסרט הוצג לראשונה ב-2016 בפסטיבל הסרטים הבינלאומי של ברלין ה-66, שם זכה בפרס הקהל הפנורמי עבור הסרט התיעודי הטוב ביותר.

## קישורים חיצוניים

* "Israeli films win in Berlin" ,Jerusalem Post

## הערות שוליים

קטגוריה:סרטי 2016
קטגוריה:סרטי להט"ב בריטיים
קטגוריה:סרטי להט"ב ישראליים
קטגוריה:סרטי להט"ב תיעודיים
קטגוריה:סרטים באנגלית
קטגוריה:סרטים בריטיים
קטגוריה:סרטים תיעודיים ישראליים
קטגוריה:סרטים הומוסקסואליים
קטגוריה:סרטים ישראליים משנת 2016
קטגוריה:סרטי תומר הימן